OzLabs/hebrew-wiki-articles huggingface dataset:
A Sky Full of Stars

"A Sky Full of Stars" הוא שיר שהוקלט על ידי להקת הרוק האלטרנטיבי הבריטית קולדפליי, כחלק מאלבום האולפן השישי שלהם, Ghost Stories, בשנת 2014. הסינגל יצא לאור ב-2 במאי 2014, והוא היה הסינגל השלישי אותה הוציאה הלהקה כדי לקדם את האלבום.

השיר נוצר בשיתוף פעולה עם המפיק המוזיקלי/דיג'יי השוודי אביצ'י, עם עזרה בהפקה מהמפיקים המוזיקליים הבריטיים פול אפוורת', דניאל גרין, וריק סימפסון.

הווידאו קליפ הרשמי לשיר בוים על ידי מאט וייטקרוס וצולם ב-17 ביוני 2014 ברחוב קינג שבפרבר ניוטאון אשר בסידני, אוסטרליה. הווידאו קליפ יצא לאור ב-19 ביוני 2014.

== מיקומי שיא ==

==קישורים חיצוניים==

==הערות שוליים==

קטגוריה:שירי קולדפליי
קטגוריה:שירים באנגלית
קטגוריה:שירים שנכתבו על ידי אביצ'י
קטגוריה:שירים שנכתבו על ידי ויל צ'מפיון
קטגוריה:שירים שהופקו על ידי אביצ'י
קטגוריה:וידאו קליפים שצולמו בניוטאון (ניו סאות' ויילס)
קטגוריה:שירי מוזיקת דאנס אלקטרונית
קטגוריה:שירי רוק אלטרנטיבי
קטגוריה:סינגלים שהגיעו למקום הראשון באיטליה
קטגוריה:סינגלים שהגיעו למקום הראשון במצעד הבין-לאומי של מדיה פורסט
קטגוריה:סינגלים שהגיעו למקום הראשון במצעד הרשמי של גלגלצ
קטגוריה:סינגלים שהגיעו למקום הראשון במצעד שירי הרוק & האלטרנטיביים
קטגוריה:שירי פלטינה כפולה בממלכה המאוחדת
קטגוריה:סינגלים בהוצאת פרלופון
צ'ארלס למברט

צ'ארלס למברט (באנגלית: Charles Lambert, 7 במרץ 1891–1935) היה נומיסמט ומוזאולוג בריטי שחי ופעל בארץ ישראל.
ידית מגולפת מ[[עצם, בצורת בעל חיים, התרבות הנאטופית (כ-15,000 - 11,700 שנים לפני זמננו). הפריט שמצא למברט בכניסה למערת הנחל בכרמל בשנת 1928.]]
מברקו של למברט המודיע על מציאת החפץ הפרהיסטורי בנחל המערות
נודע בחקר מטבעות עתיקים בארץ ישראל מהתקופה הפרסית ועד לתקופה הביזנטית.
התמנה לראש אגף הנומיסמטיקה במחלקת העתיקות של ממשלת המנדט הבריטי בארץ ישראל ועבד במוזיאון הארכאולוגי של ארץ ישראל, (בימינו מוזיאון רוקפלר) בירושלים.

למברט שירת בצבא הבריטי במהלך מלחמת העולם הראשונה בצרפת ואחר כך כמתורגמן לערבית במשלחת הצבאית המצרית בחצי האי סיני. בשנת 1920 מונה לקצין הגירה בממשלת המנדט הבריטי. 

בשנת 1926 עבר למחלקת העתיקות של ממשלת המנדט. בשנת 1928 לקראת תוכנית הבנייה של נמל חיפה שנדרשה להקמת מחצבות באזור נחל מערות במצוק הר הכרמל נשלח למברט לחקור את השטח במערת הנחל. למרות שלא היה ארכאולוג בהכשרתו, למברט ערך במערה חפירות שיטתיות באיכות גבוהה לזמנו שאיפשרו לו לגלות ממצאים פרהיסטוריים חשובים ביותר מן התרבות הנאטופית, לרבות חפץ אמנות מן הקדומים ביותר שנתגלו במזרח התיכון - ידית עשויה מעצם מגולפת בצורת בעל חיים. 

לאחר שלמברט גילה כי בנחל מערות יש ממצאים פרהיסטוריים חשובים, הוא שלח מברק לירושלים המודיע על הממצא הייחודי שהוא מצא. בעקבות המברק הוחלט לשלוח את הארכאולוגית הבריטית דורותי גארוד לחקור את המערות. הממצאים שמצאה הביאה לגניזת התוכנית להפוך את מצוק נחל המערות למחצבה.. 

הקריירה המדעית המבטיחה של למברט נקטעה על ידי מותו בשנת 1935 כשהוא בן 44 בלבד. כנוצרי אנגליקני הובא לקבורה בבית הקברות הנוצרי פרוטסטנטי בהר ציון בירושלים.

פרסם, בין היתר קטלוגים של "מטבעות פיניקים", "מטבעות מצרים-ערבים, פיניקים ואחרים מן המאה ה-4 לפנה"ס", "מטבעות שבמוזיאון רוקפלר", "מטבעות ברונזה יהודים מן העופל", "הערה על הפן ההפוך של טטרדרכמה מזמן המרד היהודי השני", "מטבעות מן התקופה הקונסטנטינית" ו"מטבעות ביזנטים".

==לקריאה נוספת==
<div class="mw-content-ltr">
*Mina Weinstein Evron Archeology in the Archives:Unveiling the Natufian Culture of Mount Carmel. Brill, Leiden and Boston 2009 
</div>

==הערות שוליים==

קטגוריה:ארכאולוגים בריטים
קטגוריה:ארץ ישראל: ארכאולוגים
משהו חייב לקרות

משהו חייב לקרות הוא אלבום הבכורה של זמר הרגאיי והדאנסהול הישראלי סול ג'יי. האלבום יצא לאור בדצמבר 2012 והופק על ידי סול ג'יי בשיתוף עם צ'ולו.

== רקע ==
ב-2 בינואר 2012 הוציא לאור סול ג'יי את הקליפ לסינגל הראשון מהאלבום, "מריאנה" בעמוד היוטיוב הרשמי שלו. ב-6 באוגוסט יצא לאור הקליפ של הסינגל השני מהאלבום, "תן חיוך". ב-5 באוקטובר 2012 פורסם גם הקליפ לסינגל "אצלי בדם". ב-27 בדצמבר 2012 השיק סול ג'יי את האלבום במועדון הסאבליים. באירוע ההשקה התארחו האמנים: אקסום, נצ'י נצ', צ'ולו, פישי הגדול וסאבלימינל. יום לאחר מכן, ב-28 בדצמבר 2012, יצא גם הקליפ לסינגל הרביעי מהאלבום, "אל תבכו". ב-8 בדצמבר 2013 יצא הקליפ לסינגל החמישי מהאלבום, "קח הכל באיזי", שבו מארח סול ג'יי את טדרוס.

== רשימת הקטעים ==

== קישורים חיצוניים ==

* 
* גיא גלבוע, [https://web.archive.org/web/20140810074814/http://www.kaboom1.com/%d7%9e%d7%a4%d7%aa%d7%97-%d7%a1%d7%95%d7%9c-%d7%a2%d7%9c-%d7%90%d7%9c%d7%91%d7%95%d7%9d-%d7%94%d7%91%d7%9b%d7%95%d7%a8%d7%94-%d7%a9%d7%9c-%d7%a1%d7%95%d7%9c-%d7%92%d7%99%d7%99/ מפתח סול: על אלבום הבכורה של סול ג'יי], באתר kaboom
* אסף וטאשסקי, [https://web.archive.org/web/20140904123847/http://www.fishtank.co.il/%d7%a1%d7%95%d7%9c-%d7%92%d7%99%d7%99-%d7%9e%d7%a9%d7%94%d7%95-%d7%97%d7%99%d7%99%d7%91-%d7%9c%d7%a7%d7%a8%d7%95%d7%aa/%d7%9e%d7%95%d7%96%d7%99%d7%a7%d7%94-%d7%99%d7%a9%d7%a8%d7%90%d7%9c%d7%99%d7%aa-%d7%93%d7%99%d7%a1%d7%a7%d7%99%d7%9d/ סול ג'יי - משהו חייב לקרות], באתר חבית הדגים

קטגוריה:אלבומי בכורה מ-2012
קטגוריה:אלבומי היפ הופ ישראליים
לאונרדו דה לורנזו

לאונרדו דה לורנזו (באנגלית: Leonardo De Lorenzo; 29 באוגוסט 1875 - 29 ביולי 1962) היה חלילן איטלקי ומחנך מוזיקלי.

==ביוגרפיה==
נולד בויג'אנו, במחוז פוטנצה (נפה), דה לורנזו התחיל לנגן בחליל בגיל 8 ונסע לנאפולי להשתתף ב"קונסרבטוריון למוזיקה סן פייטרו אה מאיילה". בגיל 16 הוא היגר לארצות הברית, עבד במלון קרולין, קנטקי, אך בשנת 1896 הוא חזר לאיטליה כדי לעשות את שירותו הצבאי באלסנדריה, והיה בלהקה צבאית. הוא הצטרף לתזמורת בקייפטאון בגיל 25. ב-1907, הוא חזר לנאפולי כדי להשלים את לימודיו, ואז הוא נסע לאמריקה שוב, והפך לחלילן הראשון של התזמורת הפילהרמונית של ניו יורק בבימויו של גוסטב מאהלר, וניגן בהתזמורת הסימפונית של ניו יורק, הוא היה גם חלילן בתזמורת מינסוטה, התזמורת הפילהרמונית של לוס אנג'לס וגם התזמורת הפילהרמונית של רוצ'סטר. ב-1914 הוא פגש את מוד פיטרסון בתזמורת מינסוטה, פסנתרנית שליוותה אותו בתדירות גבוהה והפכה לאשתו. ב-1917 מועדון החלילית של לוס אנג'לס הציג מחזמר לכבודו ודה לורנזו נתמנה לחבר הכבוד הראשון של האגודה. בין השנים 1923-1935 לאונרדו היה פרופסור לחליל בבית הספר איסטמן למוזיקה, לאחר פרישתו הוא התמקד בהלחנה וכתיבת פרסומים תאורטיים. כל החומר המחקרי שלו נתרם לאוניברסיטת דרום קליפורניה.

==קישורים חיצוניים==

* [http://www.flutiste.com/fluteenfrance_flutistesd_hier_leonardodelorenzo.htm ביוגרפיה של לאונרדו דה לורנזו], באתר flutiste
* [http://www.comuneviggiano.it/leonardo_de_lorenzo.htm ביוגרפיה של לאונרדו דה לורנזו], באתר comuneviggiano
* [https://portal.dnb.de/opac.htm?method=simpleSearch&query=135208300 עובדות על לאונרדו דה לורנזו], בספרייה הלאומית הגרמנית
* [http://imslp.org/wiki/Category:Lorenzo,_Leonardo_de חומר חופשי על לאונרדו דה לורנזו], בפרויקט הספרייה הבינלאומית לחומר מוזיקלי

קטגוריה:חלילנים
קטגוריה:מורים למוזיקה באיטליה
קטגוריה:איטלקים שנולדו ב-1875
קטגוריה:איטלקים שנפטרו ב-1962
פתח תקווה טרופרס

פתח תקווה טרופרס (Troopers; מאנגלית: "חייל") היא קבוצת פוטבול מהעיר פתח תקווה המשחקת בליגת הפוטבול הישראלית.

==היסטוריה==
בעונתה הראשונה בליגה () סיימה הקבוצה את החלק הסדיר של העונה במקום העשירי והאחרון במאזן 0-10.
בעונה שלאחר מכן, , סיימה הקבוצה במקום התשיעי במאזן 2-8 ולא העפילה לפלייאוף.
עונת הייתה הטובה ביותר של הקבוצה מאז הקמתה, והיא סיימה אותה עם מאזן 5-4. הקבוצה עלתה לווילד קארד, שם הפסידה לתל אביב פיונירס. 
בעונת 2014-2015 סיימה הקבוצה במאזן 3-6, שהספיק לה להגיע לווילד קארד, שם הודחה על ידי חיפה אנדרדוגס.

==טבלת עונות==
{| class="wikitable" border="1"
!עונה
!מאזן
!פלייאוף
|-
|2011-2012
|0-10
|לא העפילה
|-
|2012-2013
|2-8
|לא העפילה
|-
|2013-2014
|5-4
|ווילד קארד
|-
|2014-2015
|3-6
|ווילד קארד
|-
|2015-2016
|1-9
|לא העפילה
|-
|5 עונות
|11-37
|}
2022-2023
|0-9
|לא העפילה
קטגוריה:ערכים שבהם תבנית אתר רשמי אינה מתאימה להוספה אוטומטית
קטגוריה:קבוצות פוטבול בישראל
קטגוריה:פתח תקווה: מועדוני ספורט
הדגל הארמי

הדגל הארמי/סורי (בסורית: ܐܬܐ ܣܘܪܝܝܬܐ, אתא סורייתא), הוא דגל המשמש חלק מבני העדה הארמית-נוצרית ברחבי העולם, מתוך מטרה להדגיש את ההיסטוריה והזהות הלאומית שלהם כנצר לארמים הקדומים, שחיו באזור הסהר הפורה לפני כ- 3,000 שנה.

==היסטוריה==
הדגל נקבע לראשונה במגזין בהרא סורייא בגיליון ינואר 1980. עם זאת, הוא שונה לצורתו הנוכחית ב- 1982 על ידי עבדמשיחא חנא (ܥܒܕܡܫܝܚܐ ܚܢܐ), חבר המפלגה הסורית הסוציאלית-לאומית.

==פירוש הדגל==
התבליט המקורי המופיע בדגל התגלה על ידי החוקר הצרפתי אנדרה דופנט-סומר (André Dupont-Sommer) בתל חלף שבצפון סוריה. בתבליט המקורי מופיעה שמש מכונפת (סמל לאל השמש במזרח התיכון הקדום) החקוק כעיגול. בעיצוב הדגל, השמש הוחלפה על ידי להבה או לפיד.

לפי גרסה אחת, הלהבה מסמלת את רוח הקודש, הרקע האדום את הדם שנשפך ברצח העם האשורי (באימפריה העות'מאנית בסוף המאה ה-19 ותחילת המאה ה-20) והצבע הצהוב את התקווה למדינה עצמאית, מכיוון שלעם האשורי אין מדינה.

==שימוש בישראל==
הדגל מעל הכניסה למועדון הכנסייה הסורית אורתודוקסית בירושלים

בישראל משמש הדגל החל מהעשור השני של המאה ה-21 חלק מהנוצרים בישראל אשר מזדהים עם הלאום הארמי, בהם הכומר הנוצרי גבריאל נדאף.

ארגון "פורום גיוס העדה הנוצרית", התומך בגיוסם של בני העדה הארמית-נוצרית לצה"ל, עושה שימוש בדגל דומה לדגל הארמי. בגרסה זו, במקום הלהבה מופיע צלב, על הכנף הימנית מופיע עיגול לבן קטן ובו ארז הלבנון ועל הכנף השמאלית עיגול לבן קטן ובו צריח. לדבריהם, "הנשר מסמל את ישו שנשא אור לכל ארבעת כיווני העולם (ארבעה כוכבים) והמגדל הוא מגדל השמירה לארץ האבות". ארז הלבנון מסמל את הר הלבנון, "המעוז האחרון שיש בו עדיין ישות ארמית פיניקית נוצרית מזרחית באדמת האבות"

==ראו גם==
* דגל הדרוזים
* הדגל הצ'רקסי
* הדגל הנוצרי

==קישורים חיצוניים==

* 

==הערות שוליים==

ארמי
קטגוריה:ארץ ישראל: נצרות
קטגוריה:ישראל: נצרות
קטגוריה:ארמים
סומה (עיר)

סומה (בטורקית: Soma) היא עיר בנפת מניסה במחוז הים האגאי שבמערב טורקיה. העיר משתרעת על פני 787 קמ"ר ולפי אומדן רשמי משנת 2022 אוכלוסייתה מנתה 111,789 תושבים. סומה היא העיר הצפונית ביותר בנפה וגובהה 161 מטרים מעל פני הים.

הפעילות הכלכלית בעיר מתמקדת בכריית פחם חום ושימוש בו להפקת חשמל. 

במהלך מלחמת העולם הראשונה המשיכו מכרות הפחם לפעול. הפחם שהופק אז תואר כ"גרוע מאוד". בין היתר שימש הפחם את הגרמנים להנעת רכבות באזור. חלק קטן מהפחם היה נשלח לאיזמיר.

חוות הרוח של סומה, עם 119 טורבינות רוח והספק של 140.4 מגה-ואט היא אחת החוות הגדולות של אנרגיית רוח בטורקיה.

ב-13 במאי 2014 אירע אסון המכרה בסומה, כאשר בשריפה במכרה פחם באזור נהרגו 301 כורים. זהו אסון המכרה הכבד ביותר בתולדות טורקיה, והכבד ביותר במאה ה-21.

==קישורים חיצוניים==
 
* 

==הערות שוליים==

קטגוריה:טורקיה: ערים
סיסטמה

קבוצת סיסטמה (באנגלית: Sistema, ברוסית: Система) היא קבוצה של חברות המונהגות על ידי המיליארדר הרוסי ולדימיר יבטושנקו. יבטושנקו מחזיק כ-64% ממניות הקבוצה, עוד 18% נסחרות בבורסה לניירות ערך בלונדון.

המשרדים הראשיים ממוקמים במוסקבה. שווי החברה מוערך (ספטמבר 2014) בכ-9 מיליארד דולר.

בעל המניות העיקרי וראש מועצת המנהלים של חברת "סיסטמה" היה ולדימיר יוטושנקוב (59.2% מניות). לאחר הטלת הסנקציות של בריטניה, יוטיושנקוב העביר 10% מניות לבנו, כך חלקו של פליקס יוטיושנקוב היה 15.2%, של ולדימיר יוטיושנקוב 49.2%.<ref></ref><ref></ref><ref></ref><ref></ref>

== חברות בת ==
שירותי החברה ותחומי השליטה מגוונים וכוללים:
* שירותי IT (מחשוב): Sitronics, Mobile TeleSystems, Moscow City Telephone Network, SkyLink, MTS India
* מיקרו-אלקטרוניקה: Sitronics, NIIME, Mikron, STROM telecom
* ביטוח: ROSNO
* בנקאות: MBRD (ראשי תיבות של: Moscow Bank for Reconstruction and Development)
* קבלנות בניין: Sistema-Hals
* קמעונאות: Detsky Mir Group
* תקשורת: Sistema Mass Media
* נפט: Ufaorgsintez, Novoil, Ufaneftehim, Ufimskiy NPZ, Bashkirnefteprodukt, Bashkirenergo
* תיירות: Intourist
* רדיו וחלל: RTI Systems
* תרופות: בינופארם
* תחבורה: SG-Trans
* ספורט: Olympic Sistema

== קישורים חיצוניים ==

* 

==הערות שוליים==

קטגוריה:חברות רוסיות
קטגוריה:חברות הנסחרות בבורסה לניירות ערך במוסקבה
קטגוריה:חברות הנסחרות בבורסה לניירות ערך בלונדון
לובצ'ה (פולין)

לובצ'ה (בפולנית: Lubcza) היא כפר למרגלות צדם הצפוני של הרי הקרפטים, במחוז טרנוב בפרובינציית פולין קטן שבדרום פולין. הצמחייה באזור כוללת עצי אשור, אלנוס ואשוחית. בכפר מספר אתרים שזכו להכרה בחשיבותם ההיסטורית עקב עתיקותם. בין אתרים אלה - כנסייה בסגנון גותי ועוד מספר כנסיות ובהן פסלים המוקדשים לקדושים נוצריים רבים, בהם סופיה הקדושה ויוחנן הקדוש, מנזר, בית קברות, חלק מבתי הכפר ואף אסמים וממגורות.

==היסטוריה==
לאחר חלוקת פולין השתייך הכפר לאימפריה האוסטרית. עם הקמת פולין העצמאית בין מלחמות העולם נכלל הכפר בשטח פולין והשתייך לפרובינציית קרקוב. קיים תעוד לנוכחות יהודים בלובצ'ה במהלך המאה ה-19. ב-1830 נמנו בו 81 יהודים.

==קישורים חיצוניים==

קטגוריה:פולין קטן (פרובינציה): יישובים
לובצ'ה
קטגוריה:יישובים שהוקמו במאה ה-12
לאניבצי

לאניבצי (באוקראינית: Ланівці; בפולנית: Łanowce) היא עיר במערב אוקראינה.

==תולדות העיר==
באזור קיימות עדויות ליישוב מתקופת הברונזה, עדויות שהתגלו בשנות ה-20 של המאה ה-20. בין העדויות - צלחות וכלי חרס. עדויות אלה שמורות במוזיאון להיסטוריה בלבוב.

היישוב הקיים היום נוסד ככל הנראה ב-1444, על פי אזכור בכתב זכויות שנתן קז'ימייז' הרביעי, מלך פולין לאציל מקומי. 

עם חלוקת פולין השנייה, ב-1793, נכללה לאניבצי בשטח האימפריה הרוסית.

במאה ה-19 התקיימו בעיירה כנסייה, בית כנסת, בית ספר ציבורי ושלושה ירידים שנתיים. בשנת 1915 הונחה בעיירה מסילת רכבת. תקופה קצרה אחרי מלחמת העולם הראשונה הייתה לאניבצי בשטח הרפובליקה העממית של אוקראינה, ומ-1921 הייתה בשטח הרפובליקה הפולנית השנייה.

בספטמבר 1939 כבשה ברית המועצות את לאניבצי, שהייתה בשטח של מזרח פולין שיועד לברית המועצות על פי הנספח הסודי בהסכם ריבנטרופ–מולוטוב. ביולי 1941 כבשה גרמניה הנאצית את לאניבצי, ובמרס 1944 שב וכבש הצבא האדום את לאניבצי.

בשנת 1956 קיבלה לאניבצי מעמד של עיר.

ב-1982 הוקמה אנדרטה בלאניבצי לזכר קורבנות גרמניה הנאצית בעיר ובשנת 1985 הוקמה בה אנדרטה לזכר החיילים הסובייטים שנהרגו במלחמה נגד גרמניה הנאצית.

==יהודי לאניבצי==
[[אנדרטה לזכר יהודי לאניבצי שנספו בשואה, בבית העלמין הדרום]]
יהודי העיירה מנו כ-650 נפש לפני השואה. 

ביולי 1941, בעת פלישת הגרמנים לברית המועצות, נכבשה לאניבצי ועשרות יהודים נרצחו בידי אוקראינים. באוגוסט רצחו הגרמנים מנהיגים בקהילה היהודית, לפי הכוונתם של אוקראינים מקומיים. במרס 1942 הוקם גטו ובו רוכזו עוד כ-1,500 יהודים מעיירות סמוכות לרבות קטריניבקה. ב-13 עד 14 באוגוסט 1942 נרצחו כמעט כל יהודי הגטו בירי בבורות ליד העיירה ובסמוך להם.

באתר בעיר בו נרצחו כ-3,500 יהודים, מלאניבצי ומהסביבה, הוקמה אנדרטת הנצחה.

==קישורים חיצוניים==

* 
* 
* 
* [https://web.archive.org/web/20180513201600/http://moreshet.pl/he/node/1071 לאנוביץ] ב[https://web.archive.org/web/20151026025431/https://web.archive.org/web/20180513201600/http://moreshet.pl/ אתר מרכז מורשת יהדות פולין]
* 

קטגוריה:מחוז טרנופול: ערים
קטגוריה:שואת יהודי אוקראינה
קטגוריה:בורות ירי בשואה
קטגוריה:קהילות יהודיות שמונצחות בבית העלמין הדרום
קטגוריה:קהילות יהודיות שהושמדו בשואה
קטגוריה:יישובים שהוקמו במאה ה-15
רוני שוורץ (ג'ודוקא)

רוני שוורץ (נולדה ב-26 ביוני 1984) היא ג'ודוקא ישראלית. אלופת ישראל (2009, 2010, 2011) וסגנית אלופת ישראל (2012 ו-2013) במשקל עד 52 ק"ג.

== ביוגרפיה ==
שוורץ החלה להתאמן בג'ודו באופן מקצועי, בגיל 23 בשנת 2007. היא מתאמנת בהדרכת בתיה אדיב.

שוורץ זכתה במדליית ארד בהופעת הבכורה שלה בסבב הבוגרים העולמי כשהתחרתה בתחרות גביע העולם בסופיה, בולגריה בקטגוריית המשקל עד 48 ק"ג.

במהלך השנים 2007–2012 זכתה שוורץ ב-8 מדליות במסגרת הסבב העולמי בקטגוריית המשקל עד 48 ק"ג. לאחר מכן עברה להתחרות בקטגוריית המשקל עד 52 ק"ג.

מאז 2013 מתחרה שוורץ בקטגוריית המשקל עד 52 ק"ג ובמהלך 2013–2014 זכתה ב-10 מדליות במסגרת הסבב העולמי.

בת זוגה של שוורץ, אמלי רוסנו, ג'ודוקא מבלגיה היגרה לישראל על מנת להתגורר עמה וקיבלה ביולי 2014 אזרחות, שמאפשרת לה להתחרות במדי נבחרת ישראל בג'ודו.

שוורץ בוגרת מדעי המחשב וביולוגיה באוניברסיטת ת"א ועובדת בתחום המחשבים.

== קישורים חיצוניים ==

* 
* 

== הערות שוליים ==

קטגוריה:ג'ודוקא ישראליות
קטגוריה:ג'ודוקא ישראלים
קטגוריה:ספורטאים להט"בים ישראלים
קטגוריה:ספורטאיות להט"ביות ישראליות
קטגוריה:בוגרות אוניברסיטת תל אביב
קטגוריה:בוגרי אוניברסיטת תל אביב
קטגוריה:ישראליות שנולדו ב-1984
קטגוריה:ישראלים שנולדו ב-1984
חיים פרלוק

חיים פרלוק (נולד ב-27 באוגוסט) הוא יו"ר המועצה הישראלית לתרבות ואמנות מאז 2009. היה גם יושב הראש הראשון של המועצה הזו בשנים 2003–2007. אל"ם (מיל'), רופא, היה מרצה בבית הספר לביטוח במכללה האקדמית נתניה, ובמרכז הבינתחומי הרצליה. הבעלים ויו"ר של קבוצת החברות פרלוק אחזקות רפואיות, ובהן "מדיטון" רשת מרכזים רפואיים, "מדישור", ו"מדיטון אדם".

== קורות חיים ==
חיים פרלוק נולד בתל אביב אביו, משה פרלוק, היה מראשי תנועת בית"ר בפולין ולאחר עלייתו לארץ ישראל ב-1935 היה מוותיקי הציונים הכלליים וממקימי המפלגה הליברלית ומקורב למנחם בגין. חיים פרלוק הצטרף בצעירותו למפלגה הליברלית, יורשתה של מפלגת הציונים הכלליים, שמאוחר יותר התמזגה בליכוד. בשנות השמונים מילא תפקידים שונים ב"צעירי הליכוד", בין היתר כיהן כיושב ראש הדור הצעיר וב-1988 שובץ במקום ה-55 ברשימת מועמדי הליכוד לכנסת.

פרלוק הוא רופא בהכשרתו, בוגר של הפקולטה לרפואה של אוניברסיטת תל אביב ומומחה לחיתום רפואי. היה מרצה בבית הספר לביטוח במכללה האקדמית נתניה, היה מרצה במרכז הבינתחומי הרצליה ומכהן כרופא ראשי בחברות ביטוח אחדות. שימש דירקטור במספר חברות, בהן "דלק", "ניופארם", "מקסימה" ו"החברה הממשלתית לאיכות הסביבה". כיהן כיו"ר החברה העירונית "גני יהושוע". מכהן כמ"מ יו״ר הנהלת " קשת העמותה למען הקשיש". חבר דירקטוריון חברת המים הממשלתית - מקורות ומשמש כיו״ר ועדת החדשנות והטכנולוגיה של החברה, וחבר בוועדות הכספים, ביקורת והתפ״ת של החברה. הוא יו״ר עמותת בית החולים לחיות בר בספארי ברמת גן ומשמש כיו״ר עמותת הבוגרים של בית הספר לרפואה של אוניברסיטת תל אביב. משמש גם כיו״ר עמותת החתמים ( בתחום הביטוח). חבר דירקטוריון קנט-קרן נזקי טבע, חברת הביטוח הממשלתית.דר׳ פרלוק משמש בקנט כיו״ר ועדת ביקורת, כיו״ר ועדת חדשנות וטכנולוגיה. 
דר׳ פרלוק מונה ע״י ממשלת ישראל ומשמש כיום מתחילת שנת 2023 כיו״ר המועצה לתרבות ואמנות של מדינת ישראל.
כאלוף-משנה במילואים, פרלוק שימש ראש מחלקת יק"רים (יחידות קישור רפואיות) בחירום.כיום משרת במבקר מערכת הביטחון

נשוי לאורנה (לבית הוברמן) ואב לשלושה בנים: תומר טל ואור

=== פעילותו בתחום התרבות והאמנות ===
פרלוק מילא שורת תפקידים בתחום התרבות והאמנות, בהם יו"ר מדור התיאטרון במשרד התרבות והספורט, חבר הנהלת תיאטרון בית לסין, חבר מועצת הספרייה הלאומית, חבר בהנהלת האופרה הישראלית וחבר בוועד הנאמנים של פרס היצירה בתחום הציונות ופרס ראש הממשלה לקומפוזיטורים. מונה לראשונה במרץ 2004 לתפקיד יו"ר המועצה הישראלית לתרבות ואמנות על ידי השרה לימור לבנת. ב-2007 פרש מהתפקיד עקב חילוקי דעות עם השר החדש ראלב מג'אדלה והוחלף על ידי איש מפלגתו של השר יחיאל לקט. ב-2009, כשחזרה לימור לבנת, מונה שוב לתפקיד וב-2013 החליטה הממשלה להאריך את תקופת כהונתו בשנתיים נוספות, עד סוף 2015.

כיהן במשרד התרבות כיו"ר המדור למוזיקה, כיו"ר המדור למחקר ומורשת, כיו"ר המדור לתרבות ערבית, וכיו"ר המדור לתרבות בקהילה במועצה לתרבות. כיום (2015) מכהן כיו"ר המדור לפרינג', כראש מדור תיאטרון וכחבר מדור זמר עברי.

== קישורים חיצוניים ==
* 
* 
* 

== הערות שוליים ==

קטגוריה:דירקטורים ישראלים
קטגוריה:חברי המועצה הישראלית לתרבות ואמנות
קטגוריה:פעילי הליכוד
קטגוריה:סגל המרכז הבינתחומי הרצליה: מנהל עסקים
קטגוריה:סגל אוניברסיטת רייכמן: מנהל עסקים
קטגוריה:סגל המכללה האקדמית נתניה
קטגוריה:בעלי תואר דוקטור לרפואה מאוניברסיטת תל אביב
קטגוריה:רופאים צבאיים ישראלים
קטגוריה:אלופי-משנה בצה"ל
קטגוריה:ישראלים שנולדו ב-1953
קומקאסט

תאגיד קומקאסט (באנגלית: Comcast Corporation, בשמו הקודם Comcast Holdings) הוא תאגיד הכבלים והתקשורת הגדול בעולם במונחי הכנסה. קומקאסט היא חברת הכבלים ושירותי האינטרנט הגדולה בארצות הברית, והשלישית מבין חברות הטלפוניה. התאגיד הוא בין היתר הבעלים של רשת הטלוויזיה NBC, של אולפני יוניברסל ושל אולפני האנימציה של דרימוורקס.

Comcast משרתת לקוחות פרטיים ועסקיים ב-40 מדינות בארצות הברית וכן במחוז קולומביה.
משרדי החברה ממוקמים בפילדלפיה, פנסילבניה.

שווי השוק של החברה מוערך בכ-210 מיליארד דולר (פברואר 2022).מטה Comcast, [[פילדלפיה]]

ב-28 באפריל 2016, נודע כי חברת הכבלים קומקאסט, בראשות סרטי יוניברסל, רוכשת את אולפני ההנפשה של דרימוורקס תמורת 3.8 מיליארד דולר.

החברה סובלת מתדמית שלילית. שירות הלקוחות של החברה סופג ביקורת לעיתים קרובות. כמו כן החברה הפרה את עיקרון נייטרליות הרשת, ונתונה בניגוד עניינים כמפיקת תוכן שהיא גם ספקית אינטרנט.

ב-22 בספטמבר 2018, רכשה קומקאסט את רשת המדיה "סקיי" תמורת 39 מיליארד דולר. כמה ימים לאחר מכן מכרה פוקס המאה ה-20 את יתרת החזקותיה בסקיי לקומקאסט תמורת 15 מיליארד דולר.

== קישורים חיצוניים ==

* 

* 
* [http://www.forbes.com/companies/comcast/ פרופיל Comcast] באתר פורבס
* [http://wallstreet.bizportal.co.il/stock.php?id=CMCSA קומקאסט], פרופיל החברה באתר ביזפורטל

== הערות שוליים ==

קטגוריה:חברות בשווי שוק מעל 100 מיליארד דולר
קטגוריה:חברות תקשורת אמריקאיות
קטגוריה:חברות שהוקמו בשנות ה-1960
המפלגה הלאומית הבריטית

המפלגה הלאומית הבריטית (באנגלית: British National Party או BNP) היא מפלגת ימין קיצוני לאומנית בריטית.

== פעילות ==
המפלגה הוקמה על ידי ג'ון טינדל (John Tyndall) ב-1982 תוך מיזוג מספר מפלגות פוליטיות והונהגה על ידי ניק גריפין מ-1999 ועד 2014.

BNP היא בעלת מדיניות בולטת נגד מהגרים לבריטניה וקוראת לפינוי עם פיצוי למהגרים אשר יחזרו לארץ מולדתם. לפי המפלגה, חסימת הגירה תוביל לחיסכון של בניית דירות באזורים ירוקים. המפלגה מתנגדת לנישואים חד מיניים וללהט"ב ולטענתה בריטניה צריכה לחזור למסגרת המשפחה המסורתית. המפלגה תומכת בעונש מוות, אירוסקפטיות, ביטוח בריאות בחינם לכל אזרחי בריטניה, אנטי-גלובליזציה ולאומיות לבנה. המפלגה מתנגדת לבניית מסגדים חדשים במדינה ולכל סוג של תעודת זהות ביומטרית. פרשנים פוליטיים טוענים כי המפלגה היא פשיסטית (או נאו-פשיסטית) ואנטישמית - אך המפלגה מכחישה זאת. אפילו גורמים שמרניים כמו למשל ראש הממשלה דייוויד קמרון ביקרו את המפלגה. כיום המפלגה מתנערת מן הדימוי האנטישמי שדבק בה ובין מועמדיה יש אשה יהודייה - פטרישה ריצ'רדסון.

ביולי 2014 פרש גריפין מתפקידו והוחלף על ידי אדם ווקר (Adam Walker), מורה לשעבר אשר נאסר עליו ללמד שוב בבריטניה לצמיתות לאחר שהורשע באשמת שימוש במחשבי בית ספר לשם צריכת חומר גזעני.

נכון לינואר 2015, במפלגה חברים כ-500 חברים (לעומת 4,220 חברים בדצמבר 2013). למעשה, אין למפלגה כוח - למפלגה אין נציגים כלל בפרלמנט האירופי, אספת לונדון או בבית הנבחרים הבריטי. למפלגה 2 מושבים בלבד ברשויות המוניציפליות (מתוך 21,871 נציגים בכל בריטניה). לטענת אנשי המפלגה, נמנע ממנה להתמודד באופן דמוקרטי בשל רדיפות השלטונות.

== קישורים חיצוניים ==

* 

* 

לאומית
קטגוריה:מפלגות שמרניות
קטגוריה:מפלגות שמתנגדות לאסלאם
קטגוריה:מפלגות אנטי-גלובליסטיות
קטגוריה:מפלגות ימין רדיקלי
קטגוריה:מפלגות שהוקמו ב-1982
קטגוריה:1982 בממלכה המאוחדת
קטגוריה:ערכים שבהם תבנית בריטניקה אינה מתאימה
קטגוריה:פופוליזם ימני
אגים איברהימי

אגים איברהימי (נולד ב-29 באוגוסט 1988) הוא כדורגלן עבר מקדוני ששיחק בעמדת הקיצוני.

==קריירת מועדונים==
איברהימי נולד בטטובו להורים ממוצא אלבני. הוא התחיל את הקריירה שלו במחלקת הנוער של שקנדיה ובגיל 17 עלה לקבוצה הבוגרת. לאחר שהרשים במדי שקנדייה, עבר לרד בול זלצבורג. לאחר שנתיים בזלצבורג, איברהימי הצטרף לאולימפיה ליובליאנה ששיחקה באותה העת בליגה שנייה סלובנית, ועם 11 שערים ו-10 בישולים עלה עם המועדון חזרה לליגת העל הסלובנית. בקיץ איברהימי סיים את החוזה שלו באולימפיה וב-3 בספטמבר 2010 חתם לשלוש שנים עם באסקיסאירספור. ב-25 בספטמבר 2010 הוא ערך את הופעת הבכורה בהפסד קבוצתו 1-0. לאחר שלא התאקלם במועדון שוחרר בינואר וחתם בנפטה לנדאבה. 

ב-10 ביוני 2011 איברהימי חזר לסלובניה כאשר חתם לשלוש שנים במריבור. הוא ערך את הופעת הבכורה שלו במאריבור נגד F91 דודלאנג' במסגרת מוקדמות ליגת האלופות שבו הוא גם הבקיע את השער הראשון שלו. לאחר שמאריבור הפסידה למכבי חיפה סיבוב לאחר מכן ונפלה למוקדמות הליגה האירופית, איברהימי עזר למועדון לעלות לשלב הבתים של המפעל לאחר ניצחון על גלאזגו ריינג'רס. במאי , איברהימי חידש את חוזה שלו במועדון עד למאי , בסיום העונה זכה עם המועדון באליפות. בדצמבר , הוא זכה בתואר הכדורגלן המקדוני של השנה. 

ב-31 באוגוסט 2013 איברהימי הושאל לקליארי. ב-2 במרץ 2014, איברהימי הבקיע את השער הראשון שלו בקליארי נגד אודינזה. בסיום העונה חזר למאריבור, והאריך את החוזה שלו במועדון עד מאי . באוגוסט עזר לקבוצה להעלות לשלב הבתים של ליגת האלופות לראשונה משנת .

ב-15 ביוני 2016 חתם באסטנה מליגת העל הקזחית עד לסיום העונה.

ב-1 באוקטובר 2020, איברהימי חתם בקוקסי מליגת העל האלבנית.

ב-16 ביולי 2021, איברהימי חתם בדינמו טירנה.

==קריירה בינלאומית==
בצעירותו איברהימי היה חלק מהנבחרת הצעירה של מקדוניה הצפונית. ב-12 באוגוסט 2009 ערך את הופעת הבכורה שלו במדי הנבחרת הבוגרת. ב-12 באוקטובר 2012, הוא הבקיע את השער הראשון שלו בנבחרת בהפסד 2-1 ל במסגרת מוקדמות מונדיאל 2014. כעבור שלושה ימים כבש את השער היחיד בניצחון נבחרתו 0-1 נגד .

==חיים אישיים==
אגים איברהימי שולט ב-6 שפות. בשנת 2016, אחרי ששיחק מספר שנים בסלובניה הוא קיבל את אזרחותה. הוא בן דוד של כדורגלן אריאן אדמי.

==תארים==
; אולימפיה
*הליגה השנייה בסלובניה: 

; מאריבור
*אליפות סלובניה: , , 
*הגביע הסלובני: , 
*הסופר קאפ הסלובני: , , 

; אישיים
*שחקן העונה בסלובניה: 
*נבחרת השנה בסלובניה: 
*כדורגלן השנה במקדוניה הצפונית: 

==קישורים חיצוניים==

קטגוריה:כדורגלנים מקדונים
קטגוריה:קשרי כדורגל מקדונים
קטגוריה:כדורגלני שקנדייה
קטגוריה:כדורגלני רד בול זלצבורג
קטגוריה:כדורגלני אולימפיה ליובליאנה
קטגוריה:כדורגלני אסקישהירספור
קטגוריה:כדורגלני מריבור
קטגוריה:כדורגלני קליארי
קטגוריה:כדורגלני אסטנה
קטגוריה:כדורגלני דומז'אלה
קטגוריה:כדורגלני קוקסי
קטגוריה:כדורגלני נבחרת מקדוניה הצפונית
קטגוריה:ספורטאים זרים באוסטריה
קטגוריה:ספורטאים מקדונים בסלובניה
קטגוריה:ספורטאים זרים בטורקיה
קטגוריה:ספורטאים זרים באיטליה
קטגוריה:ספורטאים זרים בקזחסטן
קטגוריה:ספורטאים זרים באלבניה
קטגוריה:מקדונים שנולדו ב-1988
סטפן מביה

סטפן מביה (בצרפתית: Stéphane Mbia; נולד ב-20 במאי 1986 ביאונדה שבקמרון) הוא כדורגלן קמרוני המשחק בעמדת הקשר ההגנתי בקבוצת שאנגחאי שנחווה. לזכותו 70 הופעות במדי נבחרת קמרון.

מביה מייצג את נבחרת קמרון מאז ההופעה הראשונה שלו בשנת 2005 ומאז כבש שלושה שערים עבור נבחרתו. הוא זומן לסגל הנבחרת באולימפיאדת בייג'ינג 2008, פעמיים בגביע אפריקה לאומות ופעמיים בגביע העולם בכדורגל. ב-26 באוגוסט 2014 מביה קיבל את סרט הקפטן.

==קריירה==
מביה ערך את הופעת הבכורה שלו בסטאד רן הצרפתית בעונת 2005-06, שם שיחק חמש שנים, מאזנו בקבוצה עומד על 109 הופעות ו-4 שערים. הקמרוני כבש את שער הבכורה שלו בליגת העל הצרפתית בנובמבר 2006 נגד האלופה המכהנת ליון.

ב-14 ביולי 2009, מביה עבר למרסיי מסטאד רן עבור 10.4 מיליון £, במרסיי הוא שיחק תפקיד חיוני ועזר לקבוצתו לסיים את העונה כאלופת צרפת. בשנת 2012 סיים את דרכו במועדון עם 69 הופעות ו-5 שערים.

ב-31 באוגוסט 2012, מביה חתם על חוזה של שנתיים במועדון הפרמייר ליג האנגלי קווינס פארק ריינג'רס, לאחר שהועבר ממרסיי עבור סכום שלא פורסם.

ב-26 באוגוסט 2013, מביה הושאל לסביליה מליגת העל הספרדית. ב-1 בספטמבר מביה ערך את הופעת הבכורה שלו בסביליה וסיפק בישול לשער הראשון של קווין גמיארו במשחק שהסתיים בתוצאה 2-2 מול מאלגה. ב-27 באוקטובר, מביה בישל שני שערים לאיוואן רקיטיץ' וג'יירו סמפיארו בניצחון 2-1 על אוסאסונה. שערו הראשון בליגה הספרדית הגיע במשחק הדרבי מול ריאל בטיס ב-24 בנובמבר כאשר מביה נגח את השער השני של סביליה בניצחון 4–0. בעונת הבקיע מביה את השער המכריע במשחק הגומלין של חצי גמר הליגה האירופית מול ולנסיה, ארבע דקות בתוך תוספת הזמן. הוא פתח בהרכב למשחק הגמר מול בנפיקה ליסבון, ולאחר שוויון 0-0 בתום ההארכה, כבש את הפנדל השני של קבוצתו בדו-קרב הפנדלים, שהסתיים בתוצאה 4-2 לסביליה.

לאחר ההשאלה לסביליה, ב-31 באוגוסט 2014 מביה חתם במועדון הספרדי, וזכה עמו פעם נוספת בליגה האירופית, כאשר מביה פתח במשחק הגמר בו גברה קבוצתו 3-2 על דניפרו. ב-10 ביוני 2015 חתם בטרבזונספור. ב-29 בינואר 2016 חתם בחביי צ'יינה פורצ'ן הסינית. ב-18 באוגוסט 2018 חתם בטולוז.

==תארים==
===סטאד רן===
* גביע האינטרטוטו (1): 2008

===מרסיי===
* גביע הליגה הצרפתי (3): 2009-10, 2010-11, 2011-12
* ליגת העל הצרפתית (1): 2009-10
* גביע האלופות (צרפת) (2): 2010, 2011

===סביליה===
* הליגה האירופית (2): 2013-14, 2014-15

===אישיים===
* גביע אפריקה לאומות 2008: נבחרת התחרות

==קישורים חיצוניים==

קטגוריה:כדורגלנים קמרונים
קטגוריה:קשרי כדורגל קמרונים
קטגוריה:כדורגלני סטאד רן
קטגוריה:כדורגלני אולימפיק מרסיי
קטגוריה:כדורגלני קווינס פארק ריינג'רס
קטגוריה:כדורגלני סביליה
קטגוריה:כדורגלני טרבזונספור
קטגוריה:כדורגלני חביי צ'יינה פורצ'ן
קטגוריה:כדורגלני טולוז
קטגוריה:כדורגלני שאנגחאי שנחווה
קטגוריה:כדורגלני נבחרת קמרון
קטגוריה:כדורגלני גביע אפריקה לאומות 2008
קטגוריה:כדורגלנים באולימפיאדת בייג'ינג (2008)
קטגוריה:כדורגלני גביע אפריקה לאומות 2010
קטגוריה:כדורגלני מונדיאל 2010
קטגוריה:כדורגלני מונדיאל 2014
קטגוריה:כדורגלני גביע אפריקה לאומות 2015
קטגוריה:ספורטאים קמרונים בצרפת
קטגוריה:ספורטאים קמרונים באנגליה
קטגוריה:ספורטאים קמרונים בספרד
קטגוריה:ספורטאים קמרונים בטורקיה
קטגוריה:ספורטאים זרים בסין
קטגוריה:קמרונים שנולדו ב-1986
אליעזר ליפמן קאהן

רבי אליעזר ליפמן הכהן קאהן (תר"ג 1842 - תרצ"ז 1936) היה רבה של הקהילה היהודית האורתודוקסית הנפרדת בוויסבאדן ומייסדה.

==תולדות חייו==
קאהן נולד בג' בתשרי (צום גדליה) שנת תר"ג (ספטמבר 1842) לרבי יצחק הכהן בזולצבורג שבמחוז באדן, ממשפחת הרב יצחק הכהן רבה של זולצבורג. הוא למד תחילה בישיבתו של רבי יוסף אלטמן בקרלסרוהה ובהמשך עבר לישיבת וירצבורג בראשותו של רבי יצחק דב במברגר. הוא היה גם תלמידם של רבי מנחם מנדל קרגוי בעל "גידולי טהרה" ורבי בנימין וולף המבורגר, ושל רבי עזריאל הילדסהיימר בברלין.

קאהן נישא לבת דודו שרה (לבית דוקאס). בגיל 27 הגיע לכהן כרב בוויסבאדן ולייסד קהילה אורתודוקסית במקום, שהייתה הקהילה הראשונה שנוסדה בדרך הרב שמשון רפאל הירש בגרמניה. עם בואו הקים בית כנסת ובית ספר ושאר דברים הנצרכים לקהילה היהודית במקום.

בשנת תר"ס (בערך) כתב את הקונטרס "תולדות קהלת עדת ישורון בויסאבדן". חידושי תורה שחידש יצאו לאור בשנת תשל"ז על ידי בצלאל יוסף קאהן.עוד מכתביו נמצאים במוזיאון של קרן "פולו לזרוס".

נפטר בוויסבאדן בי"ב בחשון תרצ"ז (28 באוקטובר 1936) ונקבר שם.

חתנו הוא הרב פינחס במברגר, רב בהמבורג.

==לקריאה נוספת==
*הרב בצלאל קהאן, רבי אליעזר ליפמן הכהן קאהן זצ"ל, ירושתנו, כרך ג', עמ' שע"ו-שפ"ד.

==קישורים חיצוניים==
* שלמה במברגר, מזקנים אתבונן, תרגומים אודותיו מעיתונות גרמנית
* [http://www.shturem.net/index.php?section=news&id=56534 פגישת הרב אליעזר ליפמן קאהן עם הרב לוי יצחק שניאורסון]

==הערות שוליים==

קטגוריה:רבנים אורתודוקסים גרמנים
קטגוריה:יהדות ויסבאדן
קטגוריה:ילידי 1842

קטגוריה:נפטרים ב-1936
גביע דייוויס 1900

אתגר הטניס הבינלאומי 1900 (באנגלית: 1900 International Lawn Tennis Challenge) הייתה תחרות טניס בינלאומית לקבוצות גברים שבהמשך קיבלה את השם "גביע דייוויס". 

הרעיון לתחרות בין קבוצות טניס התגבש במהלך שנת 1899 אצל טניסאים מאוניברסיטת הרווארד. תוך זמן קצר הרעיון קיבל תמיכה של איגודי הטניס האמריקאי והבריטי. דווייט דייוויס שהיה אחד מיוזמי הרעיון החליט על מתכונת התחרות וקנה על חשבונו את הגביע. בהתאם להחלטתו נבחרת כללה 3 גברים ותחרות כללה 5 משחקים: 4 משחקי גברים בודדים בימים הראשון והשלישי לתחרות ומשחק זוגות ביום השני.

==תוצאות==
{| border="0" cellspacing="0" cellpadding="1" width="50%"
|- bgcolor="#ccfccf" align="center"
! colspan="2" align="center" | ארצות הברית 3
! colspan="2" align="center" | מועדון הקריקט בבוסטון, ארצות הברית 8-10 באוגוסט 1900 דשא 
! colspan="4" align="center" | בריטניה 0
|- bgcolor=#ddfddf
! colspan="3" " |.
| 1
| 2
| 3
| 4
| 5
|-
! rowspan="2"| 1 
| || דווייט דייוויס ||4 ||6 ||6||6|| 
|-
| || ארנסט בלק ||6 ||2 ||2||2||
|-bgcolor= #EAE3D8
! rowspan="2"| 2
| || מלקולם ויטמן ||4 ||6 ||6||6|| 
|- bgcolor= #EAE3D8 
| || ארתור גור ||6 ||2 ||2||2||
|-
! rowspan="2"| 3
| || דווייט דייוויס/הולקאם וורד ||6 ||6 ||6|| || 
|- 
| || ארנסט בלק/הרברט רופר ברט ||4 ||4 ||4|| || 
|-bgcolor= #EAE3D8
! rowspan="2"| 4
| || דווייט דייוויס ||9 ||9 ||& || || 
|- bgcolor= #EAE3D8 
| || ארתור גור ||7 ||9 || || || 
|-
! rowspan="2"| 5
| || מלקולם ויטמן ||^ || || || || 
|- 
| || ארנסט בלק || || || || || 
|}

^ - המשחק לא התקיים

& - המשחק לא הסתיים בגלל גשם

==קישורים חיצוניים==

* [http://www.daviscup.com/en/draws-results/tie/details.aspx?tieId=10003699 נתונים על התחרות]
* [http://www.history.com/this-day-in-history/davis-cup-competition-established פרטים על התחרות]

קטגוריה:תחרויות טניס ב-1900
1900
קטגוריה:1900 בארצות הברית
קטגוריה:תחרויות גביע דייוויס בארצות הברית
חמזה יונס

חמזה יונס (ערבית: حمزة يونس; נולד ב-16 באפריל 1986) הוא כדורגלן תוניסאי המשחק בעמדת החלוץ.

==קריירה==
באוגוסט , יונס חתם באטואל דו סאהל ל-3 שנים. בפברואר , חתם בפטרולול פלוישט לאחר שהמעבר לאסטרה ג'יורג'יו לא צלח. בשנה הראשונה שלו במועדון הבקיע 12 שערים. עונה לאחר מכן זכה עם המועדון בגביע הרומני.

ב-28 בינואר 2014 יונס חתם בבוטב פלובדיב הבולגרית לשלוש שנים תמורת תשלום שלא פורסם. ב-23 בפברואר ערך את הופעת הבכורה שלו במועדון נגד לודוגורץ ראזגרד בו הוא הבקיע פעמיים בתיקו 2-2.

בחודש אוגוסט חתם בלודוגורץ ראזגרד. כעבור עונה אחת הושאל לטרקטור סאזי. בינואר הצטרף לקונקורדיה קיאז'נה, אך כעבור זמן קצר הצטרף לסקודה קסנתי.

בקיץ יונס חתם בארזורומספור ובינואר חתם באל-אהלי. ב-20 ביולי 2018 יונס חתם באריס סלוניקי.

ב-28 במאי 2014, יונס ערך את הופעת הבכורה שלו בנבחרת תוניסיה, בניצחון 0-1 נגד . הוא השתתף עם הנבחרת בגביע אפריקה לאומות 2015.

==תארים==
; ספקסיין
*גביע הנשיא התוניסאי: 
*גביע הקונפדרציה האפריקאי: , 
*גביע צפון אפריקה למחזיקות: 

; פטרולול פלוישט
*הגביע הרומני: 

; לודוגורץ ראזגרד
*הסופר קאפ הבולגרי: 
*אליפות בולגריה: 

==קישורים חיצוניים==

קטגוריה:כדורגלנים תוניסאים
קטגוריה:חלוצי כדורגל תוניסאים
קטגוריה:מונסתיר: כדורגלנים
קטגוריה:כדורגלני ספקסיין
קטגוריה:כדורגלני אטואל דו סאהל
קטגוריה:כדורגלני פטרולול פלוישט
קטגוריה:כדורגלני בוטב פלובדיב
קטגוריה:כדורגלני לודוגורץ ראזגרד
קטגוריה:כדורגלני טרקטור
קטגוריה:כדורגלני קונקורדיה קיאז'נה
קטגוריה:כדורגלני סקודה קסנתי
קטגוריה:כדורגלני ארזורומספור
קטגוריה:כדורגלני אל-אהלי (דוחה)
קטגוריה:כדורגלני אריס סלוניקי
קטגוריה:כדורגלני לאריסה
קטגוריה:כדורגלני נבחרת תוניסיה
קטגוריה:כדורגלני גביע אפריקה לאומות 2015
קטגוריה:ספורטאים זרים ברומניה
קטגוריה:ספורטאים זרים בבולגריה
קטגוריה:ספורטאים זרים ביוון
קטגוריה:ספורטאים זרים בטורקיה
קטגוריה:ספורטאים זרים בקטר
קטגוריה:תוניסאים שנולדו ב-1986
פרננדו לופס דוס סנטוס וארלה

פרננדו לופס דוס סנטוס וארלה (נולד ב-26 בנובמבר 1987) הוא כדורגלן מכף ורדה המשחק בקאסה פיה הליגת העל הפורטוגלית.

==קריירת מועדונים==
וארלה התחיל את הקריירה שלו באשטוריל ששיחקה אז בליגה השנייה, כאשר העביר עונה אחת בריו מאיור על מנת שיצבור דקות משחק.

בינואר עבר לטרופנסה.

בקיץ עבר לפיירנסה.

ב-28 בינואר 2012 הבקיע את שער זכות ושער עצמי בהפסד 1–2 נגד בנפיקה ליסבון. ב-29 במאי 2012, וארלה חתם לשלוש שנים בואסלוי.

ב-3 בספטמבר 2013 חתם בסטיאווה בוקרשט, לשלוש שנים תמורת 1,250,000 אירו.

ב-7 ביולי 2022 חזר לפורטוגל כאשר הצטרף לקאסה פיה מליגת העל הפורטוגלית.

==קריירת נבחרות==
וארלה אמנם נולד בפורטוגל, אך העדיף לייצג את כף ורדה, הוא ערך את הופעת הבכורה שלו ב-. וארלה קיבל כרטיס אדום נגד במסגרת מוקדמות מונדיאל 2014, אך שותף במשחק נגד אף על פי לא סיים את עונש ההשעיה שלו, ולכן הנבחרת יצאה מהטורניר.

==תארים==
; סטיאווה בוקרשט
*אליפות רומניה: , 
* הגביע הרומני: 

== קישורים חיצוניים ==

קטגוריה:כדורגלנים מכף ורדה
קטגוריה:מגני כדורגל מכף ורדה
קטגוריה:קשקאיש: כדורגלנים
קטגוריה:כדורגלני אשטוריל
קטגוריה:כדורגלני פיירנסה
קטגוריה:כדורגלני ואסלוי
קטגוריה:כדורגלני סטיאווה בוקרשט
קטגוריה:כדורגלני פאוק סלוניקי
קטגוריה:כדורגלני קאסה פיה
קטגוריה:כדורגלני נבחרת כף ורדה
קטגוריה:כדורגלני גביע אפריקה לאומות 2013
קטגוריה:כדורגלני גביע אפריקה לאומות 2015
קטגוריה:ילידי 1987
לורד פרקווד

לורד פרקווד (באנגלית: Lord Farquaad) הוא הנבל הראשי בסרט "שרק" של אולפני דרימוורקס משנת 2001, ובמחזמר המבוסס על הסרט.

==סיפור הדמות==
=== שרק ===

לורד פרקווד הוא הנבל הראשון הנפגש עם שרק, שולט בשטחה של ממלכת דולוק, הלורד גירש את כל היצורים אל הביצה בה מתגורר שרק, בטענה כי הם מחריבים את עולמו המושלם, במטרה להשיב את חייו למסלולם הרגיל והשלו מחליט שרק לצאת אל בירת דולוק ולהפגש עם לורד פרקווד כדי שיסלק את היצורים שהגיעו לביתו, החמור הדריך את שרק אל עבר טירת הלורד, שם עמדה להתקיים תחרות בין אבירי הממלכה השונים. המנצח בתחרות יזכה לבצע משימה המעסיקה את הלורד פרקווד בימים אלו, מציאת הנסיכה פיונה. הלורד, רודן חסר-לב, אכזר ונמוך למדי, חפץ בכל לבו להפוך למלכה של דולוק. על פי ההוראות שקיבל מראי הקסמים של שלגייה, על מנת להפוך אותו למלך עליו להינשא לנסיכה. כפרודיה על תוכניות שידוכים טלוויזיוניות, מציג בפניו הראי את האפשרות לבחור בין סינדרלה, שלגייה והנסיכה פיונה, והלורד פרקוואד בוחר לבסוף באופציה השלישית, בהגיעו אל טירתו של הלורד, מתפרץ שרק במהירות לאולם החתונה בדיוק לפני שפיונה הספיקה לנשק את לורד פרקווד (במטרה להישאר יפהפייה) ואמר לה כי לורד פרקוודחפץ להתחתן איתה לא בשל אהבתו אליה אלא רק בשל רצונו למלוך. פיונה הפגועה נוזפת בו "מה אתה כבר מבין באהבה", אולם בסתר לבה היא מבינה משתיקתו כי הוא באמת אוהב אותה. פיונה מחליטה לחשוף בפניו ובפני הקהל כולו את סודה. לורד פרקווד נגעל ממראה אשתו, ומצווה להלשליך את זוג העוגים לכלא. בשומעו את שריקת העזרה של שרק, דונקי פרץ אל תוך האולם בעזרת הדרקונית אשר אכלה את הלורד ופלטה רק את כתרו.

=== שרק 4-D ===

בסרטון שרק 4-D, הדרקונית הוציאה אותו מבטנה וקברה אותו בבית קברות והוא מוצג כרוח רפאים. למרות זאת, הוא רצה שפיונה תתחתן איתו. כדי לעשות את זה, היא צריכה למות ולהפוך לרוח, ולורד פרקווד יהיה המלך של עולם המתים. בסופו של דבר הדרקונית פוצצה את רוחו באמצעות אש.

== דיבוב ==
* ג'ון לית'גאו - באנגלית
* יהויכין פרידלנדר - בעברית

==קישורים חיצוניים== 
* [http://www.imdb.com/character/ch0002008/ לורד פרקווד במסד הנתונים הקולנועיים IMDb] 

קטגוריה:דרימוורקס: דמויות
קטגוריה:דמויות קולנועיות
קטגוריה:דמויות אנימציה
קטגוריה:דמויות שרק
Fais Que Ton Reve Soit Plus Long Que La Nuit (אלבום)

Fais que ton rêve soit plus long que la nuit הוא אלבום מוזיקה אלקטרונית מאת האמן והמוזיקאי ואנגליס. האלבום יצא בשנת 1972 בשפה הצרפתית. Fais que ton rêve soit plus long que la nuit הוא גם אלבום הסולו השני של ואנגליס. פירוש שם האלבום הוא: עשה, שחלומך יהיה ארוך יותר מאורכו של הלילה. האלבום מבוסס על מהומות הסטודנטים במאי 1968.

== הפקת האלבום ==
Fais Que Ton Rêve Soit Plus Long Que La Nuit הוא קולאז' המשלב בין הקלטות אולפן לבין הקלטות שדה. יש בו הקלטות ודיאלוגים מרחובות העיר פריז בזמן אירועי מאי 1968, קטעי חדשות, שירי מחאה וסיסמאות, לצד מוזיקה שהוקלטה באולפן ההקלטות יורופה-סונור רקורדס.
כל הקטעים הוקלטו על ידי ואנגליס כאשר הוא נתקע עם להקטו Aphrodite's Child בפריס בדרך מיוון ללונדון בה היו צריכים להגיע להקלטת האלבום Rain and Tear.

== מהדורות ==
המהדורה הראשונה יצאה בצרפת בלבד בשנת 1972, יצאה ב-1975 ביוון, ויצאה שוב בצרפת בשנת 1977 במהדורה רשמית אחת ומאז לא יצאה במשך כמעט שלושים שנה עד לשנת 2008, אז יצאה על גבי תקליטור, ביוון בלבד.

==רשימת שירים==
{| class="wikitable"
|-
! שם !! זמן !! הערות
|-
| Fais que ton reve soit plus long que la nuit (חלק א) || 15:32 || 
|-
| Fais que ton reve soit plus long que la nuit (חלק ב) || 15:25 || 
|}

==קישורים חיצוניים==

* [http://www.vangelislyrics.com/vangelis-fais-que-ton-reve-soit-plus-long-que-la-nuit-lyrics.htm מילים לשירים]

קטגוריה:אלבומי 1972
קטגוריה:אלבומי ואנגליס
קוסמוס (סדרת טלוויזיה)

קוסמוס (באנגלית: Cosmos: A Personal Voyage, "קוסמוס: מסע אישי") היא סדרת טלוויזיה בת 13 חלקים בהגשת ועריכת קרל סייגן. הסדרה עוסקת בנושאים מדעיים, בין השאר במקור החיים ומקומנו ביקום. הסדרה שודרה ב-PBS בשנת 1980, והפכה לסדרה הנצפית ביותר של הרשת. הסדרה זכתה בפרס אמי ובפרס פיבודי.

את הפסקול לסדרה הלחין המלחין היווני ואנגליס, דבר שהקנה לו פרסום ומודעות בינלאומית.

הסדרה לוותה בספר בעל שם זהה, בן 13 פרקים המקבילים לפרקי הסדרה. הספר זכה בפרס הוגו עבור הספר הלא-בדיוני הטוב ביותר.

הסדרה שודרה בישראל ב בסוף 1984 וזכתה לפופולריות רבה, עקב כך שודרה שוב מיד בשידור חוזר לבקשת הצופים.

לסדרה נוסף בשנת 1989 פרק נוסף, ובו משוחחים קרל סייגן וטד טרנר אודות ההתפתחויות המדעיות שאירעו אחר שידור הסדרה.

סדרת המשך, קוסמוס: מסע לחלל, שודרה ב-2014.

==קישורים חיצוניים==

* 

==הערות שוליים==

קטגוריה:סדרות טלוויזיה אמריקאיות שעלו לשידור בשנות ה-1980
קטגוריה:זוכי פרס פיבודי
קטגוריה:קרל סייגן
קטגוריה:תוכניות מדע פופולרי
קטגוריה:הטלוויזיה החינוכית הישראלית - תוכניות רכש
China (אלבום של ואנגליס)

China הוא אלבום מוזיקה אלקטרונית יוונית מאת המוזיקאי היווני ואנגליס. האלבום ראה אור בשנת 1979 על ידי אולפני נמו והופץ על ידי תקליטי RCA. האלבום עוסק באווירה סינית. שירי האלבום מנוגנים בסולמות סיניים, ולעיתים נשמעים גם צלילים "סיניים". כמו כן, גם שמות הרצועות קיבלו סגנון סיני. רצועות בולטות הן Chung Kuo, The Dragon, The Tao of Love ועוד רבות.

== רשימת רצועות ==

==קישורים חיצוניים==

* , מילים לשירים

קטגוריה:אלבומי 1979
קטגוריה:אלבומי ואנגליס
קטגוריה:אלבומי חברת RCA רקורדס
בנק חבר העמים של אוסטרליה

בנק חבר העמים של אוסטרליה (באנגלית: Commonwealth Bank; מכונה גם Commbank, מסחר ASX: CBA) הוא בנק אוסטרלי בינלאומי עם סניפים בניו זילנד, בפיג'י, ברחבי אסיה, בארצות הברית ובאנגליה.

הבנק הוא החברה השנייה בגודלה הנסחרת (מאז 1991) ב ASX (Australian Securities Exchange).הבנק, שנוסד ב-1911, הוא אחד מ"ארבעת הגדולים" יחד עם הבנקים "National Australia Bank", "ANZ" ו "Westpac". הוא נוסד על ידי ממשלת אוסטרליה והגיע להפרטה מלאה בשנת 1996.

תהליך ההפרטה כלל שלושה שלבים של מכירת מניות לציבור - בהנפקה הראשונה כל מניה עמדה על שווי של 5.40$, בהליך מכירת נתח המניות השני ב-1993 השווי עמד על סכום של 9.50$ ובפעימה האחרונה ב-1996 השווי היה 10$. סה"כ התמורה משלושת השלבים הגיעה ל-7.8 מיליארד דולר.

ביצועי שוק המניות לטווח הארוך של הבנק השתפרו ככל ששיעור הבעלות הממשלתית ירד, התשואות החריגות המצטברות של הבנק היו גבוהות ב-50% מאלו של יריביו ב-1999<ref></ref>.

מודל מיקור ה-IT בענן העביר את ה-CBA ל-IT לפי שיטת תשלום, צמצם את עלויות אספקת התשתית והתחזוקה ב-40%, וצמצם את זמן היציאה של יישומים חדשים לשוק במספר שבועות<ref></ref>. פלטפורמת ה"ענן" הראשונה של CBA הייתה פלטפורמת רשת פנימית של אורקל.

בספטמבר 2014 היה שווי הבנק 115.4 מיליארד דולר ורווחיו היו 7.7 מיליארד דולר.

נכון לשנת 2022, הבנק נותן שירות למעל 16 מיליון לקוחות. ההכנסות משירותי בנקאות קמעונאיים עמדו על 4.929 מיליארד דולר, הכנסות מבנקאות לעסקים - 3.001 מיליארד דולר, בנקאות מוסדית ושווקים - 1.050 מיליארד דולר וההכנסות מניו זילנד - 1.265 מיליארד דולר<ref></ref>.

== קישורים חיצוניים ==

* 

* [https://www.wallstreetmojo.com/banks-in-australia/ Banks in Australia], WallStreetMojo
* [https://www.finder.com.au/savings-accounts/big-four-banks Best bank in Australia: Big 4 vs smaller banks], finder

== הערות שוליים ==

קטגוריה:חברות בשווי שוק מעל 100 מיליארד דולר
קטגוריה:אוסטרליה: בנקים
השפעות סביבתיות של תעופה

מטוס תובלה מותיר שובלי פליטה מעל אנטארקטיקה
ההשפעות הסביבתיות של תעופה מתרחשות בעיקר ממנועי מטוסים הפולטים רעש, חלקיקים וגזי חממה שתורמים לשינויי האקלים, התחממות עולמית וזיהום האוקיינוסים. בנוסף, קיימת טביעת רגל אקולוגית של שדות תעופה, תעשיית התעופה ותעשיות הנלוות אליה כמו תיירות, מסעדנות, ומלונאות.

== שינוי אקלים ==
כמו כל הפעילות האנושית הכרוכות בבעירה, רוב הצורות של תעופה משחררות פחמן דו-חמצני (CO2) וגזי חממה אחרים לאטמוספירה של כדור הארץ, דבר התורם להאצת התחממות כדור הארץ ובמקרה של פחמן, זיהום והחמצת האוקיינוסים. חששות מפני אלה מודגשים בשל הנפח הנוכחי של תעופה מסחרית וקצב הצמיחה שלה. בשנת 2014 בעולם כ-8.3 מיליון אנשים טסו ביום, 3 מילארד מושבים בשנה, לעומת שניים בסך הכל בשנת 1999.
בנוסף לגזי הפחמן שנפלטים על ידי רוב כלי הטיס בטיסה דרך שריפת דלקים, כגון מטוסי טורבינה (Jet –A) או מטוסי בוכנה (Avgas), תעשיית התעופה תורמת גם את פליטת גזי החממה מכלי רכב שדה התעופה הנעים על הקרקע ואלה המשמשים את הנוסעים והצוות לשדות תעופה, גם באמצעות שימוש בקרקע, באנרגיה ופליטות גזי חממה בבנייני שדה תעופה, הייצור של מטוסים והבנייה של תשתיות שדה התעופה. 

בעוד פליטת גזי חממה העיקרית מכלי טיס ממונעים בטיסה היא פחמן, פליטות אחרות עשויות לכלול תחמוצות חנקן וחנקן דו-חמצני, אדי מים, גופרית דו-חמצנית, פחמן חד-חמצני, פחמימנים נשרפים באופן חלקי, ורדיקלים כגון הידרוקסיל, תלוי בסוג של כלי הטיס. 

על מנת לאמוד את נפח פליטת גזי חממה האחרים שאינם פחמן דו-חמצני נהוג להשתמש בגורם ניפוח פליטות (EWFs) כלומר, גורם שבאמצעותו יש להכפיל את פליטות גזי החממה כדי לקבל פליטת פחמן שוות ערך להשפעה הסביבתית השלילית.

התרומה של מטוסים בתעופה אזרחית לפליטות הפחמן העולמית נאמדה בכ-2%. עם זאת, במקרה של מטוסים בגובה רב אשר לעיתים קרובות טסים ליד או בסטרטוספרה, אפקט גובה רגיש שאינו פחמן עלול להגביר את ההשפעה הכוללת על שינוי האקלים מעשה ידי אדם באופן משמעותי.

== ראו גם ==
* שינוי אקלים
* פחמן דו-חמצני
* גזי חממה
* טביעת רגל אקולוגית
* דלק ביולוגי

== קישורים חיצוניים ==

* 

== הערות שוליים ==

09 2014
קטגוריה:שמירת הסביבה
קטגוריה:תעופה אזרחית
קטגוריה:איומים ומפגעים סביבתיים
המרכז לטניס בישראל - אשקלון

המרכז לטניס בישראל - אשקלון, ע"ש מרג'ורי שרמן, הוא אחד מ-14 המרכזים ברחבי הארץ של המרכז לטניס בישראל.

==היסטוריה==
המרכז נוסד ב-1981 בסיוע תרומתה הנדיבה של משפחת שרמן מאנגליה ונתמך באופן מסורתי בידי יהודים-בריטים רבים, כחלק אינטגרלי מהשותפות בין אשקלון לבין יהדות בריטניה. המרכז משרת כיום מעל ל-2,000 ילדים, בני נוער ומבוגרים באמצעות תוכניות טניס, כושר ופעילויות למען הקהילה. 
טקס הפתיחה של המרכז, שנבנה במשך שמונה חודשים, התקיים באפריל 1982 בהשתתפות מאות אורחים, רובם מיהדות בריטניה. הבולטים שבהם שגם נאמו בטקס היו: חיים הרצוג, ראש עיריית אשקלון אלי דיין, איאן פרומן, פיטר קולינס ופרדי קריבין. גם הטניסאי שלמה גליקשטיין, שגדל באשקלון, נכח בטקס במהלכו נהנו האורחים מהופעות ראווה של הילדים, של התוכניות למען הקהילה ושל טניס בכיסאות גלגלים.

==הפעילות במרכז==
במרכז 17 מגרשים, בהם אצטדיון ובו כ-500 מקומות ישיבה, חדר כושר, קיר אימון מקורה, מרחבים מוגנים (פעמוניות), מלתחות ושירותים, חניה וקפיטריה הכוללת מכירת ציוד טניס ושזירת מחבטים.
המרכז מפעיל תוכניות טניס רבות לכל הגילאים: תוכנית לגני ילדים, תוכנית פיתוח מוטורי (גילאים 4-6), תוכנית מיני טניס (6-8), תוכניות טניס לגילאי 8-18, תוכנית תחרותית וחוגי טניס למבוגרים. המרכז מפעיל גם תוכניות למען הקהילה הממומנות בעיקר בזכות תרומות: תוכנית לילדים ומבוגרים בעלי צרכים מיוחדים, תוכנית לנערות בסיכון ותוכנית העצמה לילדים מהקהילה האתיופית.

==תחרויות במרכז ובוגרים מפורסמים==
במהלך השנה מתקיימות במרכז תחרויות רבות לילדים, נוער ומבוגרים - בינלאומיות, ארציות, אזוריות ופנימיות. בחודשים אפריל-מאי ובנובמבר מתקיימות מדי שנה תחרויות בינלאומיות לבוגרים ולנוער בהשתתפות שחקנים מרחבי העולם ובחודש יולי מתקיימת משנות ה-80 המוקדמות התחרות הארצית המסורתית לנוער ע"ש משה גליקשטיין (אביו של שלמה גליקשטיין).

הבוגר המפורסם ביותר של המרכז הוא רונן מורלי, אחד המאמנים הבולטים בטניס הישראלי ששימש כמאמן נבחרת הדייוויס של ישראל וגידל במהלך השנים אלופים רבים כמו הראל לוי, אנדי רם ויוני ארליך. בוגר נוסף הוא דימה לייפמן, שעלה מברית המועצות בגיל שש, החל מיד לשחק במרכז וכיום הוא משופטי הטניס הבכירים בארץ, שופט בתחרויות ברחבי העולם ומנהל מחלקת התחרויות של המרכז לטניס בישראל.
המנהל הראשון של המרכז באשקלון היה מנשה מינס ואחריו היו דני גלי, בני שוורץ, רון קצב, משה וקנין (בוגו), יוסי מלכה ומשנת 2010 המנהל הוא שעיה אזר.

==פעילות "במבצע צוק איתן"==
במהלך מבצע צוק איתן בחודשים יולי-אוגוסט 2014 נאלץ המרכז לסגור את שעריו בשל החלטת פיקוד העורף ולכן ילדי המרכז, בעיקר בתוכנית התחרותית, לא יכלו לשחק טניס. בזכות העובדה שלמרכז לטניס בישראל יש 14 מרכזים ברחבי הארץ ובזכות תרומות מהארץ ומחו"ל, שולבו הילדים במחנות הקיץ ובתוכניות שפעלו במרכזים במרכז ובצפון הארץ, התארחו אצל משפחות מספר ימים או הגיעו לימי אימון מרוכזים. 

==קישורים חיצוניים==
* [https://web.archive.org/web/20141029174220/http://www.tennis.org.il/tennisashkelon.aspx?c0=13139&bsp=13144&bss53=13144 המרכז לטניס בישראל - אשקלון], באתר המרכז לטניס בישראל

קטגוריה:ערכים שבהם תבנית אתר רשמי אינה מתאימה להוספה אוטומטית
קטגוריה:המרכז לטניס בישראל
קטגוריה:אשקלון: אצטדיונים ומתקני ספורט
היכל השמות

יו"ר המטות המשולבים של ארצות הברית הגנרל מרטין דמפסי בביקור בהיכל השמות עם הרמטכ"ל בני גנץ, 2012. משמאל: מלווה ומדריך השניים מטעם יד ושם, ד"ר רוברט רוזט, אז מנהל הספריות ביד ושם]]
היכל השמות הוא מבנה ביד ושם, רשות הזיכרון לשואה ולגבורה שבירושלים, שבו מונצחים שמותיהם של מיליונים מקורבנות השואה. מסד הנתונים של היכל השמות קיים גם ב[http://db.yadvashem.org/names/search.html?language=iw מאגר המרכזי של שמות קרבנות השואה] באתר האינטרנט של יד ושם. רוב שמות הנספים מונצחים על ידי דפי עד, ויתרתם מונצחים על ידי נתונים שנאספו מרשימות שונות, בהן בין היתר רשימות של אסירי גטאות ומחנות, רשימות של יהודים שרכושם הוחרם על ידי גרמניה הנאצית ובעלות בריתה, רשימות של יהודים שגורשו בטרנספורטים, רשימות של נספים בצעדות מוות ועוד.

==היסטוריה==
ב-1968 הוקם ביד ושם בירושלים "חדר שמות" ובו דפי עד מקוריים, לפי סדר אלפביתי. ב-1977 נחנך בניין היכל השמות ביד ושם. בשנות ה-80 צילם יד ושם במיקרופילם כמיליון דפי עד כדי לשפר את האפשרויות להנגיש את הדפים לציבור, וכדי ליצור גיבוי לדפים. עם תחילת העלייה של שנות ה-90 מברית המועצות לשעבר הוכפל קצב הגעת דפי העד להיכל השמות והגיע לכ-3,000 בחודש. בשנת 1990 החל איסוף שמות מרשימות גירושים של יהודים וכן מרשימות אסירי מחנות וגטאות, רשימות שערכו הנאצים ובעלות בריתם. בשנות התשעים החל פרויקט מחשוב שמותיהם של קרבנות השואה הנמצאים בהיכל השמות. במבצע לאיסוף שמות קרבנות השואה ב-1999 בחסות נשיא המדינה עזר ויצמן, התקבלו 380,000 דפי עד בשנה זו בלבד, ועוד 70,000 בשנת 2000. בשנת 2000 נוצר מאגר המידע הממוחשב של שמות קרבנות השואה, ובשנת 2004 נחנך מאגר המידע של שמות קורבנות השואה באתר יד ושם באינטרנט.

עם חנוכת מוזיאון יד ושם החדש לתולדות השואה ב-2005 הועבר מאגר שמות קרבנות השואה השמור בהיכל השמות למוזיאון זה. כיום (2019) שמורים בהיכל השמות למעלה מ-4.8 מיליון שמות של קרבנות השואה.

==מבנה==
בהיכל השמות מסלול הליכה מעגלי למבקרים. החלל מעל ומתחת מסלול ההליכה בנוי כשני קונוסים הפוכים שבסיסיהם צמודים זה לזה, בגובה ובעומק של כעשרה מטרים. על גבי קיר הקונוס העליון נתלו תמונות של נספים בשואה.

באמצע המסלול המעגלי נמצאת כניסה לחדר חיפוש שמות הנספים באמצעות מחשבים, ועל הקירות סביב המסלול ישנם מדפים ועליהם קלסרים בהם דפי העד המקוריים. דפי עד אלה אינם נגישים לעיון על ידי המבקרים, אך ניתנים לצפייה במחשבי יד ושם שבחדר הסמוך, וכן במאגר שמות קרבנות השואה באתר יד ושם באינטרנט.

==הוקרה==
במאי 2020 הנפיק הדואר המלכותי הבריטי גיליונית זיכרון בת ארבעה בולים לציון 75 שנים לסיום מלחמת העולם השנייה. אחד הבולים בגיליונית מציג את "היכל השמות".

== ראו גם ==

* ספר השמות

==קישורים חיצוניים==

* [http://www.yadvashem.org/he/archive/hall-of-names על היכל השמות] באתר יד ושם
* [http://www.yadvashem.org/he/archive/hall-of-names/database על המאגר המרכזי של שמות קרבנות השואה] באתר יד ושם
* [http://yvng.yadvashem.org/index.html?language=iw המאגר המרכזי של שמות קרבנות השואה], באתר יד ושם
* [https://www.yadvashem.org/he/podcast/podcast-5.html על היכל השמות] בפודקאסט של יד ושם (עם תמלול)
* [https://www.yadvashem.org/sites/default/files/vol.45_new.pdf על איסוף שמות קרבנות השואה] - גיליון נושא בכתב העת "בשביל הזיכרון", גיליון 45, באתר יד ושם,

==הערות שוליים==

*
קטגוריה:יד ושם: אנדרטאות
קטגוריה:זיכרון השואה בישראל
קטגוריה:ירושלים: מבנים
קטגוריה:ירושלים: מוזיאונים
קטגוריה:חקר השואה
קטגוריה:חקר האנטישמיות